Diari Oficial de la Generalitat Valenciana


Sumari del DOGV 9672, del 30-08-2023 (2023/8724)

Conveni de col·laboració entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i el Consorci de Residus 8, Àrea de Gestió A3, per a inversions destinades a millores d'instal·lacions de gestió de residus, anualitat 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9672

Data del DOGV
:   30-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8724


Data del document
:   31-07-2023

Organisme emissor


Tipus de document
:   Anunci

Conveni de col·laboració entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i el Consorci de Residus 8, Àrea de Gestió A3, per a inversions destinades a millores d'instal·lacions de gestió de residus, anualitat 2023. [2023/8724]  
Subscrit Conveni de col·laboració entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica i el Consorci per a l'execució de les previsions del Pla Zonal de Residus 8, Àrea de Gestió A3, en data 24 de maig de 2023, per a inversions destinades a millores d'instal·lacions de gestió de residus, anualitat 2023; i en compliment del que es disposa en l'article 111.3 de la Llei 8/2010 de règim local de la Comunitat Valenciana, se'n transcriu el contingut seguidament:  
  
«Reunits  
D'una part, Isaura Navarro Casillas, consellera d'Agricultura, Desenvolupament Rural, Emergència Climàtica i Transició Ecològica, nomenada per Decret 34/2022, de 26 d'octubre, del president de la Generalitat, pel qual es nomena la persona titular de la Conselleria d'Agricultura, Desenvolupament Rural, Emergència Climàtica i Transició Ecològica, en nom i representació de la Generalitat, i expressament facultada per a la signatura del present conveni per Acord del Consell de data 19 de maig de 2023.  
D'una altra part, Fulgencio José Cerdán Barceló, el president del Consorci per a l'execució de les previsions de l'Àrea de Gestió de Residus A3 (Pla Zonal de Residus 8), actuant en l'exercici del seu càrrec i en representació d'aquest, en virtut de nomenament conferit per acord de la Junta General del Consorci de data 8 d'octubre de 2019.  
Tots dos es reconeixen mútuament capacitat legal necessària per a subscriure el present conveni i a aquest efecte  
  
Manifesten  
Primer. La Unió Europea ha aprovat, amb vigor fins a l'any 2030, el VIII Programa d'Acció en matèria mediambiental, en coherència amb els passos fets al llarg del, fins ara vigent, VII Programa de Medi Ambient, tenint com a fi accelerar la transició ecològica cap a una economia climàticament neutra, sostenible, no tòxica, eficient en l'ús dels recursos, basada en les energies renovables, resilient, competitiva i circular de manera justa, equitativa i integradora, així com protegir, restaurar i millorar l'estat del medi ambient, entre altres coses detenint i invertint la pèrdua de biodiversitat.  
Aquest programa, al costat de la Directiva 2018/851, que modifica la Directiva 2008/98CE, estableix mesures destinades a protegir el medi ambient i la salut humana mitjançant la prevenció o la reducció de la generació i gestió de residus i de l'ús dels recursos mitjançant la reducció de l'impacte global de l'ús dels recursos i mitjançant la millora de l'eficiència d'aquest ús, elements crucials per a efectuar la transició a una economia circular i garantir la competitivitat de la unió a llarg termini.  
Modificacions el principal objectiu de les quals és convertir Europa en una societat eficient en l'ús dels recursos, que produïsca menys residus i que utilitze com a recurs, sempre que siga possible, els que no poden ser evitats. En definitiva, substituir una economia lineal basada a produir, consumir i tirar, per una economia circular en la qual es reincorporen al procés productiu una vegada i una altra els materials que contenen els residus per a la producció de nous productes o matèries primeres.  
Es reforcen les normes sobre prevenció de residus i estableixen nous objectius de reciclatge de residus municipals de conformitat amb les directives del paquet d'economia circular de la UE.  
La Llei 7/2022, de 8 d'abril, de residus i sòls contaminats estableix en l'articulat que el Govern i les autoritats competents hauran d'establir mesures econòmiques, financeres i fiscals per a fomentar la prevenció de la generació de residus, la reutilització i reparació, implantar la recollida separada, millorar la gestió dels residus, impulsar i enfortir els mercats de productes procedents de la preparació per a la reutilització i el reciclatge, així com perquè el sector dels residus contribuïsca a la mitigació de les emissions de gasos d'efecte d'hivernacle. Amb la finalitat de trencar el vincle entre el creixement econòmic i els impactes sobre la salut humana i el medi ambient associats a la generació de residus, les polítiques de prevenció de residus s'encaminaran a aconseguir un objectiu de reducció en pes dels residus generats, conforme al següent calendari:  
  
a) En 2025, un 13 % respecte als generats en 2010.  
b) En 2030, un 15 % respecte als generats en 2010.  
Així mateix, l'article 25.2 de la Llei 7/2022 estableix la necessitat de millorar la recollida separada dels residus a fi de facilitar la preparació per a la reutilització i el reciclatge d'alta qualitat. En aquest sentit, les entitats locals establiran la recollida separada, almenys, de les següents fraccions de residus de competència local:  
a) El paper, els metalls, el plàstic i el vidre,  
b) els bioresidus d'origen domèstic abans del 30 de juny de 2022 per a les entitats locals amb població de dret superior a cinc mil habitants, i abans del 31 de desembre de 2023 per a la resta. S'entendrà també com a recollida separada de bioresidus la separació i reciclatge en origen mitjançant compostatge domèstic o comunitari,  
  
c) els residus tèxtils abans del 31 de desembre de 2024,  
d) els olis de cuina usats abans del 31 de desembre de 2024,  
e) els residus domèstics perillosos abans del 31 de desembre de 2024, per a garantir que no contaminen altres fluxos de residus de competència local,  
f) els residus voluminosos (residus de mobles i estris) abans del 31 de desembre de 2024, i  
g) altres fraccions de residus determinades reglamentàriament.  
Per a 2035, el percentatge de residus municipals recollits separadament serà com a mínim del 50 % en pes del total de residus municipals generats.  
De conformitat amb l'article 26 de la Llei 7/2022 amb l'objectiu de complir els objectius de la llei i de contribuir cap a una economia circular europea amb un alt nivell d'eficiència dels recursos, les autoritats competents han d'adoptar les mesures necessàries per a aconseguir les següents fites:  
a) La quantitat de residus domèstics i comercials destinats a la preparació per a la reutilització i el reciclatge per a les fraccions de paper, metalls, vidre, plàstic, bioresidus o altres fraccions reciclables haurà d'aconseguir, en conjunt, com a mínim el 50 % en pes.  
b) La quantitat de residus no perillosos de construcció i demolició destinats a la preparació per a la reutilització, el reciclatge i una altra valorització de materials, incloses les operacions de rebliment, a exclusió dels materials en estat natural definits en la categoria 17 05 04 de la llista de residus, haurà d'aconseguir com a mínim el 70 % en pes dels produïts.  
c) Per a 2025, s'augmentarà la preparació per a la reutilització i el reciclatge de residus municipals fins a un mínim del 55 % en pes; almenys un 5 % en pes respecte al total correspondrà a la preparació per a la reutilització, fonamentalment de residus tèxtils, residus d'aparells elèctrics i electrònics, mobles i altres residus susceptibles de ser preparats per a la seua reutilització.  
d) Per a 2030, s'augmentarà la preparació per a la reutilització i el reciclatge de residus municipals fins a un mínim del 60 % en pes; almenys un 10 % en pes respecte al total correspondrà a la preparació per a la reutilització, fonamentalment de residus tèxtils, residus d'aparells elèctrics i electrònics, mobles i altres residus susceptibles de ser preparats per a la seua reutilització.  
e) Per a 2035, s'augmentarà la preparació per a la reutilització i el reciclatge de residus municipals fins a un mínim del 65 % en pes; almenys un 15 % en pes respecte al total correspondrà a la preparació per a la reutilització, fonamentalment de residus tèxtils, residus d'aparells elèctrics i electrònics, mobles i altres residus susceptibles de ser preparats per a la seua reutilització.  
Referent a la normativa autonòmica, el Decret 55/2019, de 5 d'abril, del Consell, pel qual s'aprova la revisió del Pla Integral de Residus de la Comunitat Valenciana (d'ara en avant Decret 55/2019), defineix l'estratègia a seguir en matèria de bioresidus en la Comunitat Valenciana en establir la implantació de la recollida separada en origen de la fracció biodegradable per a produir un compost de qualitat, plantejant els següents objectius:  
- 31 de desembre de 2022: 50 % de la totalitat de bioresidus produïts.  
Igualment, els Plans Zonals de Residus estableixen objectius i terminis d'implantació de sistemes de recollida separada de bioresidus.  
  
Així mateix, el Decret 55/2019 disposa objectius quantitatius de reciclatge de residus domèstics:  
- 31 de desembre de 2022: 67 % reciclats respecte a la totalitat de residus produïts.  
A més, estableix objectius de generació total de rebutjos no valoritzables amb destinació a abocador sobre la totalitat de residus produïts:  
  
- 31 de desembre de 2022: 30 % de rebuig a abocador sobre la totalitat de residus produïts.  
Respecte a la normativa europea les directives 849/2018, 850/2018, 851/2018 i 852/2018 del paquet d'economia circular de la UE incideixen en l'aplicació dels principis d'autosuficiència i proximitat en la gestió dels residus i preveuen l'obligatorietat de la recollida separada dels residus municipals en 2021 i de tots els envasos incloent els compostos per a 2025.  
Segon. Aquest conveni es justifica en la necessitat d'avançar per a aconseguir els objectius establits en la Directiva (UE) 2018/850 del Parlament Europeu i del Consell de 30 de maig de 2018, per la qual es modifica la Directiva 1999/31/CE relativa a l'abocament de residus, en relació amb l'objectiu comunitari de reducció dels residus depositats en abocadors.  
Tercer. En conseqüència, la Llei 9/2022, de 30 de desembre, de pressupostos de la Generalitat per a l'exercici 2023, ha inclòs al Consorci de l'Àrea de Gestió A3 en la línia S8162000, «Participació en les entitats competents en l'execució de plans zonals de residus per a inversions destinades a millores d'instal·lacions de gestió de residus», com a beneficiari d'una ajuda.  
Quart. És aplicable al present conveni el que es disposa en els articles 28 i següents de la Llei 38/2003, de 17 de novembre, general de subvencions, i en els articles 72 i 73 del Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
Cinqué. L'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions estableix que les ajudes i subvencions que es concedisquen previstes nominativament en la Llei de pressupostos de la Generalitat podran concedir-se de manera directa.  
  
Les parts reunides acorden formalitzar el present conveni, el contingut del qual es plasma en les següents  
  
Clàusules  
  
Primera. Objecte  
L'objecte del present conveni és realitzar inversions destinades a l'adquisició i posada en funcionament d'equipament, maquinària i infraestructures destinades a la millora de la gestió consorciada de residus, a l'adequació o construcció d'instal·lacions de transferència, tractament i/o d'eliminació, millora de la recollida selectiva i d'equipament auxiliar amb vehicles híbrids o instal·lacions dotades d'energia renovable per als sistemes integrals consorciats de gestió de residus, seguint en tots els casos les següents actuacions:  
A. Adquisició i posada en funcionament d'equipament per a millora dels processos de tractament de residus urbans pels òrgans responsables d'àrea de gestió de residus, en les instal·lacions de tractament de residus urbans. Adquisició d'equips per a ampliació de la classificació a altres fraccions de residus urbans en massa, orgànica selectiva o assimilables: fèrrics, alumínics, envasos lleugers, vidre, mobles, estris, residus no mortuoris i podes.  
El beneficiari dels equips adquirits serà el Consorci o entitat supramunicipal. En el cas de tractar-se d'equipament per a incorporar a instal·lacions de titularitat privada, haurà de constar prèviament acreditat l'acceptació per part de l'empresa concessionària o bé que es tracta d'una nova obligació legal no prevista inicialment. Així mateix, haurà de justificar-se, en el primer mes des de la signatura, que no es tracta d'equipament que el contractista està obligat a aportar segons el projecte de gestió.  
B. Adquisició i posada en funcionament d'equipament i infraestructures i maquinària per a millora dels processos de compostatge en les plantes de tractament de residus urbans de les entitats responsables de l'àrea de gestió.  
C. Adquisició de terrenys per a les instal·lacions de transferència, valorització i/o eliminació, així com ecoparcs fixos, de residus urbans de l'entitat responsable de l'àrea de gestió o accessos a les instal·lacions d'aquestes.  
L'adquisició de terrenys finançada amb el present Conveni no podrà ser finançada amb càrrec al projecte de gestió mitjançant la repercussió en la taxa i/o el cànon corresponent, calculada conforme a la proposició economicofinancera presentada per l'adjudicatari del projecte de gestió.  
  
D. Adequació d'accessos a instal·lacions de tractament de residus urbans de l'entitat responsable de l'àrea de gestió.  
E. Construcció d'instal·lacions noves de transferència, valorització i/o eliminació de residus urbans de l'entitat responsable de l'àrea de gestió de residus.  
F. Dotació d'equips, maquinària i infraestructures en noves instal·lacions de transferència, valorització i/o eliminació de residus de l'ens responsable de l'àrea de gestió. Vehicles híbrids o elèctrics per a ús i manteniment de les instal·lacions.  
La subvenció estarà condicionada prèviament a l'aprovació del corresponent projecte de gestió. En el cas que el projecte de gestió siga privat, ha de determinar-se com s'articularà perquè no s'incloga la inversió subvencionada en la proposició econòmica del licitador, ni en la taxa corresponent que es preveja per la prestació del servei. En tots dos casos, haurà de justificar-se que la inversió subvencionada no es repercuteix econòmicament en la taxa del servei.  
  
G. Adquisició i posada en funcionament d'equipament i infraestructures i maquinària per a la millora de les condicions de depòsit de rebutjos en abocador, en instal·lacions de l'ens responsable de l'àrea de gestió. Adquisició de retractiladores per a bales de rebuig o retractilament de rebutjos d'afinament.  
En el cas de tractar-se d'instal·lacions de titularitat privada, haurà de constar prèviament acreditat l'acceptació per part de l'empresa concessionària o bé que es tracta d'una nova obligació legal no prevista inicialment. Així mateix, haurà de justificar-se dins de la documentació a entregar en la memòria d'inversions a lliurar en el primer mes des de la signatura del conveni, que no es tracta d'equipament que el contractista estiga obligat a aportar segons el projecte de gestió, amb l'objectiu de no incórrer en cap cas en doble pagament.  
H. Adquisició i posada en funcionament d'equipament i infraestructures i maquinària per a dotació d'energies renovables, en instal·lacions de tractament de residus urbans en massa, de l'ens responsable de l'àrea de gestió.  
Haurà d'especificar-se en la justificació que s'aporte com afecta al projecte de gestió aprovat i a la taxa.  
I. Adquisició i posada en funcionament d'equipament i infraestructures i maquinària per a desenvolupament de sistemes de l'ens responsable de l'àrea de gestió o de col·laboració entre aquest i les entitats locals, de recollida selectiva de matèria orgànica mitjançant sistemes de compostatge comunitari.  
J. Adquisició i posada en funcionament d'equipament i infraestructures i maquinària, per a desenvolupament de sistemes de recollida selectiva de l'ens responsable de l'àrea de gestió o de col·laboració entre els òrgans responsables de l'àrea de gestió i, si es el cas, les entitats locals d'aquest, de matèria orgànica per aportació voluntària dels municipis.  
Tenint en compte que la recollida de residus és una competència municipal i sent el beneficiari d'aquesta subvenció l'entitat/consorci constituït per a la gestió de residus, no els Ajuntaments, haurà de justificar-se adequadament que és una inversió realitzada pel consorci o entitat en l'exercici de la seua competència.  
K. Adquisició i posada en funcionament d'equipament i infraestructures i maquinària per a nous sistemes de recollida selectiva en origen, entre l'ens responsable de l'àrea de gestió i les entitats locals d'aquest, si és el cas.  
  
L. Adquisició i posada en funcionament d'equipament, infraestructures i maquinària per a sistemes de recollida selectiva porta a porta de gestió dels òrgans responsables de l'àrea de gestió o de col·laboració entre el consorci i les entitats locals d'aquest.  
Quant als apartats I, J, K i L i els sistemes de recollida selectiva i de compostatge comunitari gestionat pels ajuntaments, com que la recollida una competència municipal i el beneficiari d'aquesta subvenció el consorci o entitat, haurà de justificar-se que allò subvencionat és una inversió d'aquest en l'exercici de les seues competències.  
  
M. Adquisició i posada en funcionament d'equipament i infraestructures i maquinària, per a desenvolupament de sistemes de mobilitat sostenible en l'ens responsable de l'àrea de gestió per a la gestió del servei públic. Adquisició de vehicles elèctrics. Adquisició d'infraestructura per a la càrrega de vehicles elèctrics i adquisició de vehicles híbrids per a mobilitat de personal de l'entitat.  
Seran subvencionables tan sols vehicles, equipament i infraestructures i maquinària necessaris per a l'exercici de les competències dels Consorcis de residus i entitats supramunicipals de gestió, (valorització o eliminació), no de les entitats locals d'aquest.  
Així mateix, s'haurà de justificar en la memòria d'inversions a entregar dins del primer mes des de la signatura del conveni, que es tracta d'inversions que no estan finançades a través de la taxa i/o cànon de gestió dels residus i que aquestes inversions, en cap cas, són obligacions de l'empresa concessionària del projecte de gestió.  
N. Adquisició i posada en funcionament d'equipament i infraestructures i maquinària per a dotació de mitjans en aules ambientals de conciliació ambiental, en les instal·lacions dels òrgans responsables de l'àrea de gestió.  
O. Construcció d'instal·lacions noves d'ecoparcs fixos de gestió consorciada, així com adquisició d'ecoparcs mòbils de gestió consorciada.  
Amb aquesta finalitat, l'entitat beneficiària presentarà, en el termini d'un mes des de la signatura del present conveni, un Pla d'inversions o programa de treball en el qual s'incloguen les inversions que pretén escometre en relació amb la subvenció, el qual serà aprovat, tot o en part, mitjançant resolució de l'òrgan competent en matèria de residus de la Conselleria d'Agricultura, Desenvolupament Rural, Emergència Climàtica i Transició Ecològica.  
El període durant el qual l'entitat beneficiària haurà de destinar els béns a algun dels fins concrets més amunt establits, objecte de la subvenció, no podrà ser inferior a cinc anys en cas de béns inscriptibles en un registre públic, ni a dos anys per a la resta dels béns.  
No podran ser objecte de subvenció les inversions a què estiga obligada l'entitat adjudicatària del projecte de gestió aprovat per l'entitat beneficiària de la present ajuda i que estiguen incloses en les taxes reportades en ocasió de la prestació del servei objecte del contracte.  
  
En qualsevol cas, haurà d'acreditar-se mitjançant l'estudi econòmic de la memòria justificativa que les amortitzacions de les inversions realitzades no estan incloses en el cànon per la prestació el servei a l'entitat beneficiària.  
  
Segona. Obligacions de la Generalitat  
En el present conveni, s'autoritza i disposa, a favor de l'entitat esmentada més amunt la despesa de 2.450.000 euros, amb càrrec a l'aplicació pressupostària 76.45.85.865.36, línia S8162000, «Participació en les entitats competents en l'execució de plans zonals de residus per a inversions destinades a millores d'instal·lacions de gestió de residus», dels pressupostos de la Generalitat Valenciana per a l'exercici 2023.  
L'entitat justificarà davant la Comunitat Autònoma el valor total de la subvenció concedida.  
  
Tercera. Despeses elegibles  
Són elegibles les despeses d'inversions destinades a l'adquisició i posada en funcionament d'equipament, maquinària i infraestructures destinades a la millora de la gestió consorciada de residus, adequació o construcció d'instal·lacions de transferència, tractament i/o d'eliminació, així com ecoparcs fixos, a la millora de la recollida selectiva i d'equipament auxiliar amb vehicles híbrids per a mobilitat de personal de l'entitat i implementació d'instal·lacions dotades d'energia renovable per als sistemes integrals consorciats de gestió de residus, des del dia 1 de gener de 2023.  
Així mateix, tindrà la condició d'elegible l'IVA suportat reportat amb motiu de les adquisicions descrites en la clàusula primera, sempre que aquest no tinga el caràcter de deduïble per a l'entitat i, per tant, no puga ser recuperat.  
Aquesta subvenció no podrà destinar-se a actuacions que hagen de ser finançades mitjançant les taxes reportades en ocasió de la prestació del servei, ni per a aquelles actuacions a què estiga obligada l'entitat adjudicatària del projecte de gestió aprovat per l'entitat responsable beneficiària de l'ajuda.  
  
Quarta. Obligacions de l'entitat beneficiària  
Les entitats beneficiàries assumiran les següents obligacions:  
a) Executar les inversions destinades a l'adquisició i posada en funcionament d'equipament, maquinària i infraestructures destinades a la millora de la gestió consorciada de residus, adequació o construcció d'instal·lacions de transferència, tractament i/o eliminació, així com ecoparcs fixos i mòbils, a la millora de la recollida selectiva i d'equipament auxiliar amb vehicles híbrids o instal·lacions dotades d'energia renovable per als sistemes integrals consorciats de gestió de residus, així com equipament i infraestructures de dotació per a aules ambientals, i les obligacions que estan contemplades en l'article 14 de la Llei 38/2003, de 17 de novembre, general de subvencions i en concret:  
  
b) Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.  
c) Justificar davant l'òrgan concedent o l'entitat col·laboradora, si és el cas, el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció. A aquest efecte, l'entitat beneficiària haurà de presentar declaració responsable que les despeses que s'han presentat per a la justificació corresponen exclusivament a l'activitat d'aquest consorci.  
d) Sotmetre's a les actuacions de comprovació, a efectuar per l'òrgan concedent o l'entitat col·laboradora, si és el cas, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant la informació que li siga requerida en l'exercici de les actuacions anteriors.  
e) Comunicar a l'òrgan concedent o l'entitat col·laboradora l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
f) Acreditar amb anterioritat a dictar-se l'informe-proposta de resolució de la concessió que es troba al corrent en el compliment de les seues obligacions tributàries i davant de la Seguretat Social, en la forma que es determine reglamentàriament, i sense perjudici del que s'estableix en l'article 14 de la Llei 39/2015, d'1 d'octubre, del procediment administratiu comú de les administracions públiques.  
g) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària en cada cas, així com dels estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
  
h) Conservar els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control.  
i) Adoptar les mesures de difusió i publicitat de l'ajuda, com a entitat beneficiària, d'acord amb la Llei 19/2013, de 9 de desembre, de transparència, accés a la informació pública i bon govern i amb la Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
j) Reintegrar els fons percebuts en els supòsits contemplats en l'article 37 de la Llei 38/2003, de 17 de novembre, general de subvencions.  
  
k) En el cas que els compromisos assumits superen els 600.000 euros, dins dels tres mesos següents a la subscripció del conveni, aquest haurà de remetre's electrònicament a la Sindicatura de Comptes, segons el que s'estableix en l'article 53 de la Llei 40/2015 d'1 d'octubre, de règim jurídic del sector públic.  
l) Rendir els comptes a què es refereix l'article 34.3 de la Llei 7/1988, de 5 d'abril, de funcionament del Tribunal de Comptes, els quals s'instrumentaran a través del compliment de l'obligació de justificació a l'òrgan concedent o entitat col·laboradora, si és el cas, de la subvenció, regulada en el paràgraf c de l'apartat 1 d'aquesta clàusula.  
  
m) Realitzar les activitats conforme a l'objecte del present conveni i als fins propis de l'entitat beneficiària.  
n) Complir la normativa sectorial vigent en matèria de residus.  
o) Presentar la documentació acreditativa de no incórrer en cap de les circumstàncies recollides en l'article 13.2 i 13.3 de la Llei 38/2003, de 17 de novembre, general de subvencions, realitzada mitjançant declaració responsable o qualsevol dels mitjans establits en l'article 13.7 d'aquesta.  
p) Complir la normativa vigent en matèria d'integració laboral de persones amb discapacitat, en els termes fixats en la Llei 11/2003, de 10 d'abril, sobre l'Estatut de les Persones amb Discapacitat, així com en el Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
  
Cinquena. Seguiment del projecte  
El seguiment es durà a terme tant durant el transcurs de les inversions (amb visites periòdiques, assessorament per telèfon o correu electrònic, etc.), a fi de controlar el seu bon funcionament com, una vegada finalitzades aquestes, per a la valoració dels resultats obtinguts. Aquest seguiment es durà a terme per la persona coordinadora tècnica membre de la Comissió de Seguiment establida en la clàusula novena d'aquest conveni.  
Serà necessari que l'entitat beneficiària acredite que disposa d'una persona coordinadora tècnica amb la formació adequada que es comprometa a realitzar el seguiment dels projectes d'inversió almenys durant 1 any.  
  
Sisena. Forma de pagament i justificació  
De conformitat amb l'article 171.1 de la Llei 1/2015, de 6 de febrer, d'hisenda pública, del sector públic instrumental i de subvencions, el pagament de la subvenció s'efectuarà, prèvia presentació dels certificats dels pagaments efectivament realitzats per l'entitat beneficiària acompanyada d'un compte justificatiu que continga, amb caràcter general, la següent documentació:  
1. Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
2. Una memòria econòmica justificativa del cost de les inversions i actuacions realitzades, que contindrà:  
a) Una relació classificada de les despeses i inversions de l'activitat, amb identificació del creditor i del document, el seu import, data d'emissió i, si és el cas, data de pagament. En cas que la subvenció s'atorgue conformement a un pressupost, s'indicaran les desviacions esdevingudes.  
b) Les factures o documents de valor probatori equivalent en el tràfic jurídic/mercantil o amb eficàcia administrativa incorporats en la relació a què es fa referència en el paràgraf anterior, juntament amb la documentació acreditativa del pagament efectivament realitzat per l'entitat beneficiària.  
c) Certificació de despesa emesa per la persona Interventora de l'entitat local beneficiària.  
d) Justificació dels contractes que s'adjudiquen hauran de sotmetre's a la normativa general sobre contractació pública.  
En la memòria justificativa de l'activitat s'expressarà que les inversions realitzades ho són en l'exercici d'una competència pròpia del Consorci o entitat beneficiària, així com la destinació d'aquesta. O bé se n'acreditarà l'execució en virtut d'una competència formalment cedida o encomanada per les entitats locals del consorci o entitat beneficiària.  
  
Així mateix, en la memòria justificativa se certificarà que les inversions realitzades no estaven previstes en matèria econòmica en els projectes de gestió de residus de l'entitat beneficiària.  
D'acord amb l'article 31 apartat 2 de la Llei 38/2003, de 17 de novembre, general de subvencions, es considerarà despesa realitzada la que ha sigut efectivament pagada amb anterioritat a la finalització del període de justificació determinat per la normativa reguladora de la subvenció.  
El termini de justificació serà fins a l'1 de desembre de 2023, i amb càrrec al present conveni es podrà finançar les actuacions objecte d'aquest des de l'1 de gener de 2023, i la data límit de realització de les activitats subvencionables serà el 30 de novembre de 2023.  
  
Setena. Compatibilitat  
S'estableix la compatibilitat amb qualssevol altres ajudes econòmiques que, amb la mateixa finalitat, concedisquen les administracions públiques, ens públics o privats, nacionals o internacionals.  
L'import de les subvencions en cap cas podrà ser de tal quantia que, aïlladament o en concurrència amb altres ajudes, supere el cost subvencionat de conformitat amb l'article 19.3 de la Llei 38/2003, de 17 de novembre, general de subvencions.  
  
Huitena. Vigència  
El termini de vigència del present conveni serà des del moment de la seua signatura fins al 31 de desembre de 2023.  
  
Novena. Òrgan mixt de seguiment i control  
Totes dues parts convenen la constitució d'una comissió de seguiment integrada per dues persones representants de la Generalitat, designades per la Direcció General de Qualitat i Educació Ambiental, i una tercera designada per l'entitat, procurant la presència equilibrada de dones i homes, en aplicació del que es preveu en l'III Pla d'igualtat de dones i homes de l'Administració de la Generalitat, aprovat per Acord de 5 d'agost de 2022.  
La comissió de seguiment es reunirà quan una de les parts ho sol·licite i ajustarà la seua actuació al que es disposa per al funcionament dels òrgans col·legiats en l'art. 15 i següents de la Llei 40/2015, d'1 d'octubre, del Règim Jurídic del Sector Públic, tot això sense perjudici del que s'estableix en la clàusula cinquena.  
Les funcions de la comissió seran les establides en l'article 9 del Decret 176/2014, de 10 d'octubre, del Consell:  
- Facilitar el desenvolupament efectiu de les actuacions necessàries per al compliment dels fins d'aquest conveni i del respectiu programa de treball.  
- Realitzar la coordinació i seguiment de les actuacions desenvolupades en el marc del present conveni, així com l'avaluació continuada d'acords que s'adopten.  
- Resoldre, en primera instància, les controvèrsies d'interpretació i compliment que puguen plantejar-se respecte dels convenis subscrits.  
  
- Avaluar el desenvolupament global d'aquest conveni.  
Una vegada finalitzada la vigència del Conveni i en el termini màxim de tres mesos s'emetrà un certificat pel centre directiu competent sobre la conformitat respecte a l'execució i liquidació d'aquest. Aquesta certificació, que s'incorporarà a l'expedient, es fonamentarà, en el seu cas, en l'informe o valoració final emesa per l'òrgan mixt de seguiment i control, d'acord amb el que s'estableix en l'article 13 del Decret 176/2014, de 10 d'octubre, del Consell, que regula els convenis que subscriga la Generalitat i el seu registre.  
La còpia de les actes, acords o informes que, si escau, s'emeten en el desplegament i execució de les funcions assignades a la comissió es remetran a la Direcció General de Qualitat i Educació Ambiental.  
  
Desena. Supòsits de reintegrament de les ajudes  
Seran causes de reintegrament de les ajudes del conveni les regulades en els articles 36 i següents de la Llei 38/2003, de 17 de novembre, general de subvencions i normes concordants.  
  
Onzena. Causes d'extinció del Conveni  
El conveni podrà extingir-se a més de per qualsevol de les causes previstes en l'article 51 de la Llei 40/2015, d'1 d'octubre, del règim jurídic del sector públic i per denúncia d'una de les parts amb antelació mínima de dos mesos, previ informe de l'òrgan mixt de seguiment i control previst en la clàusula novena.  
En cas de resolució del conveni per incompliment determinant de possible causa de resolució serà aplicable el procediment previst en l'article 51.2, lletra c de la Llei 40/2015, d'1 d'octubre, de règim jurídic del sector públic.  
En aquells supòsits en què resulte procedent el reintegrament total o parcial de les quantitats rebudes l'entitat beneficiària haurà de reintegrar les quantitats percebudes tal com estableix l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En cas d'existir actuacions en curs d'execució, les parts, a proposta de la comissió de seguiment, vigilància i control del conveni, podran acordar la continuació i finalització de les actuacions en curs que consideren oportunes, establint un termini improrrogable per a la seua finalització, transcorregut el qual haurà de realitzar-se la liquidació d'aquestes.  
  
Dotzena. Jurisdicció competent i normativa d'aplicació  
El present conveni té naturalesa administrativa. Les qüestions litigioses que puguen sorgir en la interpretació, compliment i eficàcia del present conveni seran del coneixement i competència de l'ordre jurisdiccional contenciós administratiu.  
Serà aplicable la Llei 40/2015 d'1 d'octubre del règim jurídic del sector públic i el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
Per a tot allò que no preveu aquest conveni seran aplicables els preceptes declarats bàsics de la Llei 38/2003, de 17 de novembre, general de subvencions, les normes contingudes en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i les altres normes de dret administratiu d'aplicació.  
  
Tretzena. Procediment de notificació i comunicació a la Comissió Europea  
Les aportacions establides en el present conveni queden excloses de l'àmbit de l'article 107 del Tractat de Funcionament de la Unió Europea als efectes previstos en el Decret 128/2017, de 29 de setembre, del Consell pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
La causa de la no subjecció a la prohibició de l'article 107 del TFUE és que les activitats subvencionades no tenen la condició d'activitat econòmica ni repercuteixen en les activitats econòmiques que puguen realitzar-se, si és el cas, pels beneficiaris de les ajudes.  
En atenció a l'exposat es considera que a les presents ajudes nominatives s'aplica la dispensa de l'obligació de notificació prevista en l'article 108 del TFUE.  
  
Catorzena. Acreditació documental  
Les aportacions documentals que les entitats beneficiàries hagen d'efectuar a l'Administració es realitzaran telemàticament en la seu electrònica de la Generalitat a través de l'adreça d'internet   
sede.gva.es/es/proc18170.  
Per a accedir de manera telemàtica al procediment, l'entitat beneficiària haurà de disposar de signatura electrònica avançada mitjançant certificat qualificat de representant d'entitat emés per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/sede certificats).  
Se signaran electrònicament per les persones que siguen competents per a això, els documents que s'adjunten i requerisquen ser signats.  
Quan l'entitat beneficiària necessite donar d'alta o modificar un compte bancari per a la percepció de l'ajuda, aquesta actuació haurà de realitzar-se de manera telemàtica a través de la seu electrònica de la Generalitat (sede.gva.es/proc22648).  
  
Quinzena. Règim d'accés a la Plataforma Autonòmica d'Interoperabilitat (PAI)  
Quan l'Administració actuant consulte o recapte dades o documents en l'àmbit de la gestió de la present ajuda, que estiguen en el seu poder o que hagen sigut elaborats per qualsevol altra Administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-s'hi, és imprescindible que indique la informació concreta a la consulta de la qual s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
  
Setzena. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal i han de complir les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar el següent:  
a) Nom del tractament: ajudes en matèria de qualitat ambiental.  
b) Responsable del tractament: persona titular de la sotssecretària de la conselleria competent en matèria de medi ambient.  
c) Finalitat del tractament: tramitació d'ajudes en matèria de qualitat ambiental i canvi climàtic.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc19970.  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en la següent adreça d'internet: sede.gva.es/es/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en el següent enllaç: https://agroambient.gva.es/es/registre-de-tractaments.  
3. De conformitat amb l'article 113 del Reglament (UE) núm. 1306/2013, les dades de les persones beneficiàries seran publicats conformement a l'article 111 d'aquest reglament i podran ser tractats per organismes d'auditoria i investigació de la Unió Europea i nacionals per a salvaguardar els interessos financers de la Unió  
4. Quan la persona sol·licitant o la persona que la representa legalment aporten dades de caràcter personal de terceres persones en el procediment administratiu, tindrà l'obligació d'informar-los dels següents extrems:  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres punts, la veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o la que la represente legalment haurà d'haver recaptat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Dessetena. Transparència, subministrament d'informació i dades obertes  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les següents obligacions:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'administració de la Generalitat, sempre que siga possible, com a conjunt de dades obertes.  
  
Dihuitena. Publicació  
Una vegada subscrit, el conveni es publicarà el text íntegre en el portal de transparència de la Generalitat Gva Oberta, per aplicació dels articles 9.1c i 10.1 de la Llei 2/2015, de 2 d'abril, de la Generalitat, de participació ciutadana de la Comunitat Valenciana.  
De conformitat amb l'article 18 de la Llei 38/2003 general de subvencions, es remetrà a la Base de Dades Nacional de Subvencions la informació sobre la concessió d'aquesta subvenció en els termes establits en l'article 20 de la mateixa llei i el Reial decret 130/2019, de 8 de març.  
  
Per tot això, havent-se complit tots els tràmits previs exigits reglamentàriament i acreditat per part del Consorci de l'Àrea de gestió A3, el compliment dels requisits exigibles amb caràcter previ a la subscripció d'aquest document, en prova de conformitat les parts signen electrònicament el present conveni en la data indicada en la signatura.  
  
València, 24 de maig de 2023  
  
Per la Conselleria d'Agricultura, Desenvolupament Rural, Emergència Climàtica i Transició Ecològica,  
Isaura Navarro Casillas.  
  
Per l'Entitat Competent de l'Àrea de Gestió de Residus A3,  
Fulgencio José Cerdán Barceló.»  
  
Alacant, 31 de juliol de 2023.- El president: Fulgencio José Cerdán Barceló. La secretària: Amparo Koninckx Frasquet.